**10975 Županijsko državno odvjetništvo u Osijeku**

Razdjel: 109 MINISTARSTVO PRAVOSUĐA I UPRAVE

Glava: 10975 ŽUPANIJSKO DRŽAVNO ODVJETNIŠTVO U OSIJEKU

Aktivnost: A640000 PROGON POČINITELJA KAZNENIH I KAŽNJIVIH DJELA I ZAŠTITA IMOVINE RH PRED NADLEŽNIM SUDOVIMA I TIJELIMA

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU PRORAČUNA I FINANCIJSKOG PLANA ZA 2025. GODINU**



Iz sažetka računa prihoda i rashoda općeg dijela izvještaja o polugodišnjem izvršenju proračuna i financijskog plana za 2025. godinu, prema indeksu vidljivo je uvećanje u odnosu na izvršenje iz istog izvještajnog razdoblja prethodne godine.

Uvećanje je nastalo u najvećem dijelu na stavci 311-plaće zbog povećanja plaća dužnosnika budući da se njihova osnovica za obračun plaća izjednačila sa osnovicom službenika.

Izvršenje za prvo polugodište 2025. godine u odnosu na plan 2025. iskazanim indeksom 54,26 ukazuje da smo na polugodišnjoj razini po izvršenjima neznatno više od 50% realizirali planirana sredstava za 2025. godinu što je vrlo dobar pokazatelj. Isto je razlog što su uvećani troškovi plaća u realizaciji teretili samo drugi kvartal te će nedostatna sredstva koja će se ukazati u drugom polugodištu morati iskazati pri rebalansu.

U drugom dijelu tablice sažetka vidljivo je izvršenje dijela koji se odnosi na ostvarene vlastite prihode koje Županijsko državno odvjetništvo u Osijeku ostvaruje pružanjem usluga fotokopiranja spisa na zahtjev stranaka. U ovo izvještajno razdoblje preneseno je 6,24 eura iz prethodnog razdoblja, a u ovom izvještajnom razdoblju je ostvareno 55,23 eura vlastitih prihoda koji se troše na nabavu uredskog materijala.

## 

## Iz računa prihoda i rashoda prema ekonomskoj klasifikaciji također je vidljivo uvećanje prihoda u odnosu na isto izvještajno razdoblje prethodne godine u stupcu 6. što je obrazloženo uz sažetak. U odnosu izvršenih prihoda u prvom polugodištu 2025., na izvorni plan ili rebalans 2025./tekući plan 2025. realizirano je nešto više od polovine plana Županijskog državnog odvjetništva u Osijeku za 2025. godinu.

## Prihodi od pruženih usluga su nam smanjeni (indeks 11,88) budući da smo u ovom razdoblju imali manje zahtjeva za fotokopiranjem spisa.

## 

## U izvještaju o prihodima i rashodima prema izvorima financiranja vidljivo je uvećano izvršenje na izvoru 11 Opći prihodi i primici na razini neznatno višoj od polovine plana Županijskog državnog odvjetništva u Osijeku što je obrazloženo u prethodnim isječcima izvještaja o polugodišnjem izvršenju (stupac 7).

## Vlastiti prihodi na izvoru 31 su u ovom izvještajnom razdoblju ostvareni u znatno manjem broju u odnosu na planirano.

## Izvor 51-pomoći EU se odnosi na iznos koji smo tražili u prethodnom razdoblju za troškove prijevoza na službenom putu koji je financiran iz EU te je isti iznos i refundiran. Podaci u ovom izvještajnom razdoblju nisu usporedivi jer ga za ovo razdoblje nismo imali potrebu koristiti pa ga nismo ni evidentirali u financijskom planu za 2025. godinu.

## 

## Iz izvještaja o rashodima prema funkcijskoj klasifikaciji (003-Sudovi) prema indeksu u odnosu na polugodišnje izvršenje prethodne godine vidljivo je isto uvećanje koje je prethodno obrazloženo, a u odnosu na planirana sredstva za 2025. i izvršenja za polugodišnje razdoblje 2025., po indeksu je vidljiva realizacije plana na razini nešto višoj od polovine što je vrlo dobar pokazatelj.

**OBRAZLOŽENJE POSEBNOG DIJELA POLUGODIŠNJEG IZVJEŠTAJA O IZVRŠENJU PRORAČUNA I FINANCIJSKOG PLANA ZA 2025. GODINU**





Unutar aktivnosti A640000 izvor 11-opći prihodi i primici osiguravaju se sredstva nužna za troškove plaća i ostalih troškova za zaposlenike Županijskog državnog odvjetništva u Osijeku. Također, na aktivnosti se planiraju sredstva za pokriće materijalnih rashoda koji nastaju u redovnom poslovanju kao što su troškovi pošte, prijevoza, energije, uredskog materijala, službenih putovanja, intelektualnih usluga i ostalo prema stavkama plana. Prema indeksu izvršenja na izvoru 11 u odnosu na izvorni plan ili rebalans 2025. vidljivo je da smo na polugodišnjoj razini po izvršenjima u neznatno višem iznosu od polovine realizirali plan.

Izvor 31 odnosi se na vlastite prihode u iznosu od 61,47 eura koji će se utrošiti na nabavu uredskog materijala za potrebe rada ovog odvjetništva.

.

# Plaće, doprinosi i ostali rashodi za zaposlene A640000 10975 Županijsko državno odvjetništvo u Osijeku

## 

## 

Prema indeksu izvršenja 55,71 u odnosu na izvorni plan ili rebalans 2025./tekući plan 2025. na stavci plaća 311-plaće (bruto) vidljivo je izvršenje neznatno više od polovine realizacije plana što je vrlo dobar pokazatelj u planiranju i izvršenju proračuna. Zbog povećanja plaća dužnosnika, odnosno izjednačavanja osnovnice za

obračun plaća dužnosnika sa osnovicom plaća službenika od ožujka ove godine pretpostavka je da će u izvršenjima za cijelu godinu ista trebati korigirati kroz rebalans tijekom godine.

**Rashodi za usluge A640000 10975 Županijsko državno odvjetništvo u Osijeku**

## 

## 

## 

## Troškovi intelektualnih usluga su najveća stavka skupine rashoda za usluge u aktivnosti A640000, odnose se na vještačenja (medicinska, građevinska, prometna, računovodstveno-financijska vještačenja i dr.) usluge odvjetnika po službenoj dužnosti, usluge tumača, usluge bolničkih troškova (obdukcije i dr.) ista se ne mogu točno planirati jer ovise o nužnosti i specifičnosti zaprimljenih predmeta. U ovom polugodišnjem izvještaju je vidljivo da su potrošena sredstva skoro na godišnjoj razini. Iz toga će razloga sredstva za intelektualne usluge prilikom rebalansa tijekom 2025. godine biti iskazana kao nedostatna.

Stavka ostale usluge najvećim dijelom se odnosi na uslugu čuvanja osoba i imovine koje koristi ovo odvjetništvo. Zbog povećanja iznosa zakonski propisane minimalne plaće ova stavka se svake godine povećava. Pretpostavka je da će se nedostatna sredstva morati iskazati preko rebalansa.